**I.Svätojurská, akciová spoločnosť, Na pažiti 4E, 900 21 Svätý Jur**

**Správa**

**o stave spoločnosti, jej hospodárení a podnikateľských aktivitách v roku 2016**

**a podnikateľský plán na rok 2017**

**Predkladá: Predstavenstvo I.Svätojurskej, a. s.**

**máj 2017**

**Úvodné slovo predstavenstva**

I.Svätojurská, akciová spoločnosť, v roku 2016 začala nové obdobie plnenia úloh vyplývajúcich z Plánu starostlivosti o lesy (PSL) pre obdobie rokov 2016 – 2025. Keďže starostlivosť o lesy – lesné hospodárstvo je našou hlavnou činnosťou – prevažujúcim predmetom podnikania, pre I.Svätojurskú, a.s. bolo toto obdobie dôležitým medzníkom v celkovom prehodnocovaní podnikateľských aktivít, ktoré sú naviazané na úlohy PSL, hlavne však na ťažbové možnosti z neho vyplývajúce. V roku 2016 sme úspešne predĺžili nájomnú zmluvu s Pozemkovým spoločenstvom Vajnory na ďalších 10 rokov. Tiež sme úspešne vyhrali súťaž na prenájom 150 ha lesa v majetku Pozemkového spoločenstva Rača.

Veľkou úlohou pre Predstavenstvo, ako aj pre vedenie spoločnosti, bola príprava kompletnej projektovej dokumentácie pre rekonštrukčné práce na horárni Biely kríž a následné vydanie stavebného povolenia. V rámci týchto prác muselo predstavenstvo riešiť ďalšie využite horárne, ktorá je v majetku Mesta Svätý Jur a naša spoločnosť ju má v dlhodobom užívaní ako neoddeliteľnú súčasť Mestského lesného majetku. Rekonštrukciou horárne vznikla možnosť využiť podkrovné priestory budovy, ktoré budú slúžiť ako turistická ubytovňa s kapacitou 10 lôžok. V ďalšej etape po rekonštrukcii budeme pokračovať v oprave aj ostatných hospodárskych zariadení prislúchajúcich k horárni, ktoré plánujeme využívať na rekreačné účely ako aj areál okolo horárne, v ktorom I.Svätojurská, a.s. v spolupráci s Mestom Svätý Jur vybuduje oddychový areál pre mládež (školy, škôlky, ako aj pre turistov a návštevníkov nášho lesa). Plánujeme vybudovať náučný chodník, na ktorom by mali možnosť návštevníci prehlbovať svoje vedomosti o Malých Karpatoch, možnostiach trvalo udržateľného hospodárenia v lesoch, pestovania lesov, ťažby dreva, ochrane lesa a lesných spoločenstiev. Pre tento účel vyškolíme lesný personál kurzom pedagogiky, aby mohli v budúcnosti lepšie zvládnuť kontakt a prácu s deťmi a návštevníkmi náučného chodníka a nášho lesa. V roku 2017 navštívime lesy Mesta Znojmo, kde majú už dlhodobú skúsenosť s podobnými projektmi. Aj keď sú lesy ktoré obhospodaruje I.Svätojurská, a.s. zaradené do kategórie hospodárskych lesov, máme v úmysle rozumne rozvíjať aj ich rekreačnú funkciu.

**Lesné hospodárstvo**

Hospodárenie v lesoch Mesta Svätý Jur bolo v roku 2016 (prvom roku platnosti PSL) podľa plánovaného provizória, pretože plán starostlivosti o lesy pre roky 2016 – 2025 schválil Okresný úrad OOP až v decembri 2016. Keďže na majetku PS Rača a Vajnory sme podpísali nájomné zmluvy až v mesiaci máj 2016, tak na prvý rok platnosti PSL neboli naplánované žiadne úlohy ani ťažbové. Z tohto dôvodu nebolo možné na týchto lesných majetkoch hospodáriť a ťažbové práce sme presunuli len na lesný majetok Mesta Svätý Jur. Celkovo sme vyťažili v roku 2016 – 7 021 m3 drevnej hmoty, z toho bola náhodná ťažba 1994 m3 drevnej hmoty. Uvedené množstvo je v súlade s jednou desatinou ťažbových možností schváleného PSL o lesy 2016 – 2025 na majetkoch PS Vajnory, Rača a Mesta Svätý Jur.

K 31.12.2016 boli nasledovné stavy zásob:

- surové drevo v lese 00,00 m3

- vlastné výrobky 58,89 m3

Naše výrobky a surové drevo je pravidelne odoberané našimi obchodnými partnermi a záujemcami o palivové a krbové drevo. Platobná disciplína u našich partnerov je na veľmi dobrej úrovni, za rok 2016 nemáme žiadne pohľadávky po dobe splatnosti. Čo sa týka plánovaných tržieb, poklesol nám predaj palivového dreva (s plánovaných 25 000 € na 9 670 €). Táto situácia vznikla hlavne z dôvodu, že sa zvýšil predaj kálaného krbového dreva (z plánovaných 81 000 € na 104 513 €). Veľa záujemcov o palivové drevo začína uprednostňovať kúpu kálaného dreva na palete pred metrovicou. Aj keď už pominula doba krízových riešení v našej spoločnosti, po schválení nového PSL, ktorým sa zvýšili naše možnosti hospodárenia v lesoch, zostaneme aj naďalej spracovávať (finalizovať) palivové drevo výrobou kálaného krbového dreva. O tento tovar je naďalej veľký záujem aj z radov občanov Svätého Jura a okolitých obcí.

Tržby za surové drevo boli znížené z dôvodu ťažby kalamitného dreva v množstve viac ako jednej štvrtiny celkového množstva. Táto kalamitná ťažba bola vykonaná na porastových stenách, ktoré vznikli po kalamitnej ťažbe z roku 2010. Tieto steny nie sú stabilizované a v bukových porastoch jednotlivé stromy trpia spálou kôre a následne prebieha hnilobný proces, po ktorom sa stromy lámu a musia byť spracované. Finančné zhodnotenie takejto drevnej suroviny je nízke.

Hlavnými našimi odberateľmi drevnej hmoty, ako aj výrobkov z dreva, boli aj v minulom roku naši dlhodobí obchodní partneri :

Di Mihálik, Ducomp, Mon-Dex, Hirjak – Hardwood, Alžbeta Csoková, JOP, Víno Matyšák, Kahostav.

**Lesopestovné práce**

V tejto činnosti každoročne venujeme mnoho úsilia a finančných prostriedkov na odstraňovanie následkov kalamity z roky 2010. Opakovane zalesňujeme a ošetrujemeplochy, aby sme vypestovali nové lesné porasty zalesnené kvalitným sadbovým materiálom v zmysle zákona o reprodukčnom materiáli. V roku 2016 sme zalesnili 18 500 kusov buka, 2 000 kusov duba a 2 500 kusov smrekovca, v celkovej hodnote aj so zalesnením za 6 372 €.

V ostatných pestovných prácach sme vykonali prerezávky na ploche 5,80 ha a prečistky na ploche 3,44 ha a ošetrili (vyžali) plochy od buriny a malinčia na výmere 8,50 ha.

Na majetkoch PS Rača a Vajnory sme túto činnosť nemohli vykonávať z dôvodu neschváleného PSL v roku 2016. Tieto lesné porasty však boli postihnuté kalamitou len v malom rozsahu a tak nie je nutné im venovať takú starostlivosť ako na lesnom majetku Mesta Svätý Jur.

**Služby**

Orez stromov, výrub krov, kosenie, mulčovanie, preprava, čistenie plôch pod líniovými stavbami. Za tieto práce sme plánovali utŕžiť 55 000 €. Skutočnosť bola 104 429,42 €. Zvýšenie bolo hlavne z dôvodu získania väčšej zákazky ako po iné roky od spoločnosti SEPS – údržba plôch v ochrannom pásme elektrovodu. Na tieto účely sme v roku 2016 kúpili nový mulčovať – prídavné zariadenie za traktor a vyvetvovač (orezávač stromov) STIHL.

**Zimná údržba**

Zima 2016 bola priemerná čo sa týka prác pri realizácii zimnej údržby. Zazmluvnené boli tie isté subjekty ako v minulosti, jedná sa hlavne o Mesto Svätý Jur, Logistické centrum Svätý Jur a Letové prevádzkové služby, š.p. – radar Veľký Javorník. Taktiež sme mali zazmluvnené fyzické osoby, ktoré majú záujem o zimnú údržbu komunikácii mimo intravilán Svätý Jur, kde Mesto nevykonáva zimnú údržbu. Jednalo sa o šesť zazmluvnených osôb.

Z plánovaných 20 000 € sme utŕžili za zimnú údržbu 23 352,46 €

**Areál bývalého PD a nájom priestorov**

Počas roku 2016 sme od Mesta Svätý Jur prebrali areál bývalého PD, ktorý je v tesnom susedstve so sídlom a prevádzkou našej spoločnosti. Tento areál sme začali využívať na účely prenajímania plôch na parkovanie vozidiel (nákladných a dodávkových), ktorým Mesto Svätý Jur v zmysle VZN zakázalo parkovať na verejnom priestranstve. Vytvorili sme v areáli systém a vyčlenili miesta pre parkovanie vozidiel, čím nám však vznikli náklady, s ktorými sme v rozpočte nepočítali. Investície do drobných opráv a úprav areálu nám v prvom roku prevýšili výnos z nájmov tejto plochy. Z dôvodu lepšieho prehľadu sme vytvorili v priebehu roku analytickú evidenciu na sledovanie nákladov a výnosov z areálu bývalého PD. Rozpočet na nájom priestorov počítal výnos 15 500 €. Skutočnosť 6 635,85 € z nájmov mimo areálu (kancelárie, byt, horáreň). V areáli bývalého PD sme utŕžili na nájomnom 8 206,06 €.

**Zberný dvor**

V mesiaci máj 2016 naša spoločnosť po rokoch príprav začala prevádzkovať pre potreby Mesta Svätý Jur dočasné zberné miesto odpadov (bio odpad, drobný stavebný odpad, veľkoobjemový odpad, drevný odpad, čiastočne papier, plasty a sklo).

Na túto prevádzku nám OÚ Životného prostredia vydal rozhodnutie o schválení zberného miesta odpadov. S touto činnosťou sme nepočítali v rozpočte a tak sme v priebehu roku 2016 vytvorili analytickú evidenciu na túto činnosť. Výnos z tejto činnosti bol 7 871,16 €. Jedná sa o čiastočné preplatenie mzdových fondov na pracovníka, ktorý obsluhuje zberné miesto a tržby za odvoz kontajnerov. Tieto náklady nám uhrádza Mesto Svätý Jur. Ďalší príjem je za predaný drevný odpad určený na recykláciu.

**Svätojurská knižnica**

Ročný prírastok knižničných jednotiek bol 586 kníh, z toho zakúpených 520 kníh, darom sme získali 66 kníh.

Z dôvodu zastaranosti sa vyradilo spolu 342 knižničných jednotiek (zahŕňalo to aj periodiká, ktoré boli evidované ako knihy).

Počet aktívnych používateľov: 154

Z toho deti do 15 rokov: 19

Vypožičalo sa 4 026 knižničných jednotiek.

Z toho: odborná literatúra pre dospelých: 43

beletria pre dospelých 3134

odborná literatúra pre deti 53

beletria pre deti 796

Uskutočnilo sa 26 akcií.

Z toho: podujatia informačnej výchovy 3

besedy pre dospelých 3

podujatia pre deti do 15 rokov 20

Zúčastnilo sa na akciách 588 návštevníkov.

Z toho: na výchovných podujatiach 52 detí.

na besedách 24 návštevníkov

na podujatiach pre deti (MŠ) 512

Z plánovaného príjmu 500 € sme utŕžili 257,09 € za zápisné a čitateľské poplatky. Okrem našich financií kníh sme získali aj dotáciu od BSK v sume 2 000 € na nákup knižných jednotiek. Celkovo naše náklady na knižnicu mimo mzdových fondov a energií boli 3 476,26 €.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | | **Prehľad plnenia rozpočtu za rok 2016** | | | | | | | |  | |  | |
|  | |  | |  | | |  |  | |  | |  | |
| **Náklady** | | **Plán** | | **Skutočnosť** | | |  |  | |  | |  | |
| Tlačivá a kancelárske potreby | | 1 500,00 | | 1 179,29 | | |  | **Výnosy** | | **Plán** | | **Skutočnosť** | |
| PHM | | 15 000,00 | | 13 647,35 | | |  | Tržby za drevo | | 210 000,00 | | 195 058,98 | |
| Opravy vo vlastnej réžii – ND | | 15 000,00 | | 19 655,61 | | |  | Predaj paliva | | 25 000,00 | | 9 670,82 | |
| Posypový materiál | | 7 500,00 | | 10 552,80 | | |  | Samovýroba | | 3 000,00 | | 4 040,00 | |
| Knižnica-knihy,ostatné potreby | | 2 000,00 | | 3 476,26 | | |  | Stojky | | 1 000,00 | | 240,00 | |
| Palety | | 4 000,00 | | 1 945,50 | | |  | Predaj kálan.dreva | | 81 000,00 | | 104 513,34 | |
| Pracovné náradie | | 2 000,00 | | 5 509,68 | | |  | Nájom priestorov | | 15 500,00 | | 6 635,85 | |
| Materiál na lesné práce | | 1 000,00 | | 710,67 | | |  | Zimná údržba | | 20 000,00 | | 23 352,46 | |
| Energie: elektrina, voda, plyn | | 3 000,00 | | 3 535,86 | | |  | Tržby Areál PD | | 0,00 | | 8 206,06 | |
| Tovar pre Mesto | | 0,00 | | 0,00 | | |  | Tržby Zberný dvor | | 0,00 | | 7 871,16 | |
| Opravy áut,strojov,ostatné | | 10 000,00 | | 10 827,66 | | |  | Služby | | 55 000,00 | | 104 429,47 | |
| Reprefond | | 1 000,00 | | 965,37 | | |  | Príjem z knižnice | | 500,00 | | 257,09 | |
| Právne služby | | 5 000,00 | | 4 431,39 | | |  | Dotácie \*\* | | 1 000,00 | | 6 000,00 | |
| Koncesionárske poplatky | | 250,00 | | 222,96 | | |  | Sklad -zmena stavu | | 0,00 | | 43,25 | |
| Učtovníctvo externé | | 5 000,00 | | 5 863,00 | | |  | Ostatné prev.výnosy | | 3 000,00 | | 3 696,56 | |
| Ochrana bezpečnosť práce | | 1 000,00 | | 683,00 | | |  | **SPOLU** | | **415 000,00** | | **474 015,04** | |
| Vydávanie novín | | 4 000,00 | | 3 585,00 | | |  |  | |  | |  | |
| Knižnič.program,kopírovanie... | | 200,00 | | 312,02 | | |  |  | |  | |  | |
| Telekomunikačné služby | | 1 800,00 | | 1 556,37 | | |  |  | |  | |  | |
| Nájom – mesto | | 18 500,00 | | 19 347,40 | | |  |  | |  | |  | |
| Nájom - Urbár Rača | | 14 000,00 | | 14 000,00 | | |  |  | |  | |  | |
| Nájom - Urbár Vajnory | | 7 500,00 | | 7 500,00 | | |  |  | |  | |  | |
| Nájom-prístupová cesta | | 0,00 | | 600,82 | | |  |  | |  | |  | |
| Ťažba a odvoz dreva | | 10 000,00 | | 17 652,24 | | |  |  | |  | |  | |
| OLH | | 10 000,00 | | 10 116,00 | | |  |  | | **Plán €** | | **skutočnosť** | |
| Kalánie, služby na výrobky | | 14 000,00 | | 10 945,25 | | |  | **Výnosy** | | **415 000,00** | | **474 015,04** | |
| Náklady Areál PD | | 0,00 | | 12 616,08 | | |  | **Náklady** | | **399 500,00** | | **435 273,36** | |
| ostatné služby | | 4 000,00 | | 9 526,54 | | |  | **Rozdiel** | | **15 500,00** | | **38 741,68** | |
| Mzdy a odvody | | 190 000,00 | | 200 608,17 | | |  |  | |  | |  | |
| Sociálny fond | | 1 000,00 | | 696,49 | | |  |  | |  | |  | |
| Ochranné pomôcky | | 1 500,00 | | 1 728,22 | | |  | \* odmeny predstavenstva zo zisku 5.910,-€ | | | | | |
| Stravné lístky | | 5 000,00 | | 5 566,20 | | |  |  | |  | |  | |
| Nápoje | | 200,00 | | 106,18 | | |  | \*\* dotácie Horáreň Biely Kríž 10.000,-€ | | | | | |
| Školenia + lekárske posudky | | 1 000,00 | | 1 375,00 | | |  | nie je vo výnosoch - technické zhodnotenie | | | | | |
| Náhrada PN,odstupné,ostatné | | 1 000,00 | | 1 059,36 | | |  |  | |  | |  | |
| Daň z motorových vozidiel | | 1 500,00 | | 1 161,15 | | |  | \*\*\* plus 2.100,-€ nákup kont.na drevný odpad | | | | | |
| Daň z nehnuteľností | | 550,00 | | 702,31 | | |  | technické zhodnotenie | | | |  | |
| Ostatné dane - kolky, odpad,.. | | 1 000,00 | | 499,86 | | |  |  | |  | |  | |
| Poistné | | 1 700,00 | | 1 546,40 | | |  |  | |  | |  | |
| Členské | | 400,00 | | 314,00 | | |  |  | |  | |  | |
| Odpisy HIM | | 17 000,00 | | 18 347,00 | | |  |  | |  | |  | |
| Bankové poplatky | | 150,00 | | 119,76 | | |  |  | |  | |  | |
| Ostatné náklady | | 150,00 | | 653,03 | | |  |  | |  | |  | |
| Splatná daň z príjmu | | 1 000,00 | | 960,00 | | |  |  | |  | |  | |
| Odmeny predstavenstvo | | 4 600,00 | | 0,00 | | |  | \* | |  | |  | |
| Zalesňovanie | | 10 000,00 | | 6 372,00 | | |  |  | |  | |  | |
| Nákup a oprava kontajnerov | | 4 500,00 | | 2 494,11 | | |  | \*\*\* | |  | |  | |
| **SPOLU** | | **399 500,00** | | **435 273,36** | | |  |  | |  | |  | |
|  | |  | |  | | |  |  | |  | |  | |
|  | |  | |  | |  |  | | |  | |  | |
|  | |  | |  | |  |  | | |  | |  | |

**KOMENTÁR**

**Výnosy:** celkovo: 474 015,04 €

plán bol stanovený na: 415 000,00 €

**Náklady:** celkovo: 435 273,36 €

plán bol stanovený na: 399 500,00 €

Zvýšenie výnosov oproti plánu bolo hlavne z dôvodu získania veľkej zákazky pre SEPS, čo sa prejavilo vo zvýšení výnosov v časti služby.

Tiež sa zvýšil predaj kálaného dreva oproti plánu a príjem sa zvýšil aj z činností, s ktorými sme nepočítali v rozpočte (areál bývalého PD a zberný dvor).

Úmerne sa však zvýšili aj náklady na činnosti, ktoré boli zvýšené vo výnosovej časti.

**Výsledky podnikania**

**S Ú V A H A   (v €)**

|  |  |  |
| --- | --- | --- |
|  | K 31.12.2015 | K 31.12.2016 |
| **Aktíva** | **348 778** | **391 280** |
| **Neobežný majetok** | **290 090** | **292 607** |
| Dlhodobý nehmotný majetok | 0 | 0 |
| Dlhodobý hmotný majetok | 290 090 | 292 607 |
| Dlhodobý finančný majetok | 0 | 0 |
| **Obežný majetok** | **57 275** | **97 269** |
| Zásoby | 4 968 | 4 474 |
| Krátkodobé pohľadávky | 26 659 | 20 069 |
| Finančné účty | 25 648 | 72 726 |
| **Časové rozlíšenie aktív** | 1 413 | 1 404 |
| **Pasíva** | **348 778** | **391 280** |
| **Vlastné imanie** | **304 356** | **337 188** |
| Základné imanie | 290 126 | 290 126 |
| Ostatné kapitálové fondy | 0 | 0 |
| Zákonné rezervné fondy | 0 | 0 |
| HV minulých rokov | 40 374 | 8 320 |
| HV bežného obdobia | -26 144 | 38 742 |
| **Záväzky** | **44 191** | **35 435** |
| Rezervy | 8 391 | 7 383 |
| Dlhodobé záväzky | 1 266 | 283 |
| Krátkodobé záväzky | 34 534 | 27 769 |
| Úvery | 0 | 0 |
| **Časové rozlíšenie pasív** | **231** | **18 657** |
| **Výkaz ziskov a strát (v €)** |  |  |
| **Výnosy z hosp. činnosti spolu** | **374 177** | **474 015** |
| Tržby z predaja tovaru | 737 | 0 |
| Tržby z predaja vlastných výrobkov | 280 320 | 313 523 |
| Tržby z predaja služieb | 79 950 | 150 752 |
| Zmena stavu zásob | -662 | 43 |
| Tržby z predaja dlhodobého majetku a materiálu | 422 | 1 772 |
| Ostatné výnosy z hospodárskej činnosti | 13 410 | 7 925 |
| **Náklady na hosp. činnosť spolu** | **399 224** | **434 193** |
| Náklady na predaný tovar | 730 | 0 |
| Spotreba materiálu a energie | 53 153 | 69 215 |
| Služby | 133 111 | 131 202 |
| Osobné náklady | 179 653 | 211 139 |
| Dane a poplatky | 2 372 | 2 363 |
| Odpisy | 28 232 | 18 347 |
| Ostatné náklady na hosp. činnosť | 1 973 | 1 927 |
| **Výsledok hospod. z hosp.činnosti** | **-25 047** | **39 822** |
| Finančné výnosy | 1 | 0 |
| Finančné náklady | 138 | 120 |
| **Výsledok hospod. z finančnej činnosti** | **-137** | **-120** |
| **HV účtovné obdobie pred zdanením** | **-25 184** | **39 702** |
| Daň z príjmu | 960 | 960 |
| **HV za účtovné obdobie po zdanení** | **-26 144** | **38 742** |

**Podnikateľský plán na rok 2017**

**Lesné hospodárstvo**

V roku 2017 plánujeme vyťažiť celkovo 7 050 m3 drevnej hmoty. Z toho na majetku PS Rača 1 684 m3 (výchovná 282 m3, obnovná 1 402 m3), na majetku PS Vajnory 992 m3 (výchovná 434 m3, obnovná 558 m3), na majetku Mesta Svätý Jur 4 374 m3 (výchovná 1 304 m3, obnovná 3 070 m3).

Ťažba v lesoch Mesta Svätý Jur bude znížená z dôvodu, že v roku 2016 sme neťažili na majetkoch Pozemkových spoločenstiev Rača a Vajnory. V roku 2017 tento schodok doťažíme.

V zalesňovacích prácach plánujeme ďalej dopĺňať plochy, ktoré sa neúspešne zalesnili alebo poškodili ohryzom zveri. Na túto činnosť plánujeme použiť 7 000 € na nákup reprodukčného materiálu (sadenice).

Práce pri zalesňovaní si budeme realizovať v roku 2017 vlastnými zamestnancami. Na túto činnosť sme zakúpili dva kusy zemných vrtákov značky STIHL so špeciálnymi zalesňovacími násadami, ktoré kypria zem a vytvoria plôšku na sadenie. K 1.1.2017 evidujeme 1,50 ha plôch na zalesňovanie a okolo 5 ha plôch je nutné doplniť sadenicami, aby bola plocha zabezpečená, poprípade aj vylepšiť druhové zloženie drevín.

Ostatné pestovné práce – v roku 2017 plánujeme vykonať prerezávky na ploche 8 ha,  prečistky na ploche 3 ha a ošetríme kultúry vyžínaním na ploche 4 ha.

**Kálané drevo, palivové drevo**

V rozpočte počítame z vyšším podielom kálaného dreva oproti plánu z minulého roku z dôvodu navýšenia predaja. Chceli by sme zvýšiť aj predaj palivového dreva oproti skutočnosti z minulého roku. Dopravu dreva z lesa pre potreby výroby kálaného dreva si budeme naďalej zabezpečovať vlastným dopravným prostriedkom.

**Zemné práce, práce pri orezávaní stromov a výrube krov, doprava a služby**

V roku 2017 sa budeme naďalej uchádzať o práce pri údržbe ochranného pásma elektrovodu, ktoré vykonávame pre spoločnosť SEPS. V predbežnej ponuke by sa malo jednať o práce v objeme cca 60 000 €.

Tiež budeme takéto služby vykonávať pre Mesto Svätý Jur, ako aj pre záujemcov z radov občanov – fyzické osoby. Pre veľký objem prác v týchto činnostiach sme boli nútení hľadať nových zamestnancov aj z Úradu práce, na ktorých budeme dostávať finančný príspevok.

**Zberný dvor**

Túto službu, ktorú vykonávame už berieme samostatne aj v rozpočte. Je to z dôvodu získania lepšieho prehľadu nákladovej a príjmovej položky v analytickej evidencii. V roku 2017 plánujeme prevziať od Mesta Svätý Jur skolaudovaný zberný dvor do prevádzky. V tejto etape už budeme schopní odoberať od obyvateľov Svätého Jura aj nebezpečný odpad, ako napríklad žiarovky, batérie, elektroodpad, farby, kyseliny, oleje a podobne. Zlepší sa tak situácia v oblasti životného prostredia v našej samospráve z dôvodu, že obyvatelia nebudú nútení doma skladovať odpad do doby, kedy Mesto vyhlási príležitostný odber. Bude však nutné prehodnocovať počas roka pri preberaní prevádzky náklady s tým spojené podľa zmluvných požiadaviek Mesta Svätý Jur k prevádzke zberného dvoru, ktoré k dnešnému dňu ešte nemáme k dispozícii.

**Areál bývalého poľnohospodárskeho družstva**

V areáli by sme chceli pokračovať v jeho modernizácii a prehľadnosti. Máme v úmysle doplniť areál ďalšími 4 kamerami, opraviť spevnené plochy, dobudovať zatrávňovacie dlažby, opraviť veľkú bránu pre autobusy a veľké nákladné autá, ktorú chceme aj zelektrifikovať a ďalej nasvietiť celý areál. V rámci lepšej orientácii a systémovosti parkovacích miest chceme vykresliť a číselne označiť stojiská v areáli. Na tieto účely dostaneme od Mesta Svätý Jur dotáciu v predpokladanom objeme asi 14 000 €. Ostatné náklady plánujeme financovať z vlastných zdrojov.

**Rekonštrukcia horárne Biely kríž**

Do mája 2017 by sme mali ukončiť súťaž na výber stavebnej firmy, ktorá bude realizovať rekonštrukčné práce na horárni Biely kríž. V rozpočte plánujeme na túto činnosť dostať dotáciu od Mesta Svätý Jur. Dotáciu však nemáme zahrnutú v rozpočte, pretože sa bude rozpúšťať v technickom zhodnotení. Stavbu plánujeme ukončiť kolaudačným rozhodnutím v prvom polroku 2018.

**Zimná údržba**

Z tejto činnosti máme naplánovaný príjem 25 000 €. Suma by mohla byť reálna pri už pretrvávajúcich miernych zimách. Pohotovosť máme zazmluvnenú s rovnakými subjektmi ako v roku 2016.

**Plán Svätojurskej knižnice**

Od 01.01.2017 po dohode s Mestom Svätý Jur odovzdáme prevádzku Svätojurskej knižnice Mestu Svätý Jur, k tomuto dátumu aj ukončíme pracovný pomer so zamestnankyňou – knihovníčkou. Ďalej vykonáme všetky činnosti spojené s odovzdávaním inventáru a knižných jednotiek novému majiteľovi.

|  |  |  |  |  |  |
| --- | --- | --- | --- | --- | --- |
|  | **Plán rozpočtu na rok 2017** | | |  |  |
|  |  |  |  |  |  |
| **Náklady** | **Plán** |  |  |  |  |
| Tlačivá a kancelárske potreby | 1 300,00 € |  | **Výnosy** | **Plán** |  |
| PHM | 14 000,00 € |  | Tržby za drevo | 195 000,00 € |  |
| Opravy vo vlastnej réžii – ND | 20 000,00 € |  | Predaj paliva | 20 000,00 € |  |
| Posypový materiál | 10 000,00 € |  | Samovýroba | 4 000,00 € |  |
| Palety | 2 000,00 € |  | Stojky | 1 000,00 € |  |
| Pracovné náradie | 5 000,00 € |  | Predaj kálaného dreva | 100 000,00 € |  |
| Materiál na lesné práce | 1 000,00 € |  | Nájom priestorov | 6 500,00 € |  |
| Energie: elektrina, voda | 4 000,00 € |  | Zimná údržba | 25 000,00 € |  |
| Opravy áut,strojov,ostatné | 11 000,00 € |  | Služby | 80 000,00 € |  |
| Reprefond | 1 000,00 € |  | Dotácie z Úradu práce | 21 000,00 € |  |
| Právne služby | 5 000,00 € |  | Dotácie Mesto | 0,00 € | \*\* |
| Koncesionárske poplatky | 250,00 € |  | Sklad -zmena stavu | 100,00 € |  |
| Učtovníctvo externé | 6 000,00 € |  | Ostatné prev.výnosy | 3 500,00 € |  |
| Ochrana bezpečnosť práce | 1 000,00 € |  | Areál PD | 12 000,00 € |  |
| vydávanie novín | 4 000,00 € |  | Zberný dvor | 8 000,00 € |  |
| Telekomunikačné služby | 1 500,00 € |  | **SPOLU** | **476 100,00 €** |  |
| Nájom – mesto | 35 000,00 € |  |  |  |  |
| Nájom – Urbár Rača | 14 000,00 € |  |  |  |  |
| Nájom - Urbár Vajnory | 7 500,00 € |  |  |  |  |
| Ťažba a odvoz dreva | 15 000,00 € |  |  |  |  |
| OLH | 10 000,00 € |  |  |  |  |
| Kalánie, služby na výrobky | 11 000,00 € |  |  |  |  |
| ostatné služby | 10 000,00 € |  |  |  |  |
| Mzdy a odvody | 220 000,00 € |  |  |  |  |
| Sociálny fond | 1 000,00 € |  |  |  |  |
| ochranné pomôcky | 2 000,00 € |  | **Výnosy** | **476 100,00 €** |  |
| Stravné lístky | 5 000,00 € |  | **Náklady** | **464 600,00 €** |  |
| Nápoje | 200,00 € |  | **Rozdiel** | **11 500,00 €** |  |
| Školenia + lekárske posudky | 1 500,00 € |  |  |  |  |
| Náhrada PN,odstupné, ostatné... | 1 500,00 € |  |  |  |  |
| Daň z motorových vozidiel | 1 500,00 € |  | \* Odmeny predstavenstvo zo zisku cca 6.000.-€ | | |
| Daň z nehnuteľností | 2 000,00 € |  |  |  |  |
| Ostatné dane - kolky, odpad,... | 500,00 € |  | \*\* Dotácie od Mesta Svätý Jur : | |  |
| Poistné–budova,stroje,podnikanie | 1 700,00 € |  | - rekonštrukcia Horárne Biely Kríž 282.000,-€ | | |
| Členské | 400,00 € |  | - spevnená plocha v areáli bývalého PD 14.000,-€ | | |
| Odpisy HIM | 18 100,00 € |  | nie je v rozpočte - technické zhodnotenie | | |
| Bankové poplatky | 150,00 € |  |  |  |  |
| Ostatné náklady | 500,00 € |  |  |  |  |
| Splatná daň z príjmu | 1 000,00 € |  |  |  |  |
| Odmeny predstavenstvo | 0,00 € | \* |  |  |  |
| Zalesňovanie | 7 000,00 € |  |  |  |  |
| Areál PD | 11 000,00 € |  |  |  |  |
| **SPOLU** | **464 600,00 €** |  |  |  |  |
|  |  |  |  |  |  |

**Záverečné slovo predstavenstva**

Vážené valné zhromaždenie

I.Svätojurská, akciová spoločnosť v roku 2016 pokračovala v plánovaných činnostiach. Úlohy, ktoré boli naplánované, boli splnené a činnosti, ktoré plánované neboli a vyskytli sa v priebehu roka, spoločnosť pozitívne zvládla a prispeli k dobrému hospodárskemu výsledku.

I.Svätojurská, akciová spoločnosť hospodárila v roku 2017 s účtovným ziskom 38 741,68 €. Výška odpisov HIM bola 18 347,00 €.

Spoločnosť poskytovala kvalitné služby a výrobky, a na trhu sa vie naďalej veľmi dobre presadiť, čo prispieva k dobrému menu spoločnosti. Všetky odborné lesné práce boli zavŕšené ukončením desaťročného plánu starostlivosti o lesy ( 2006 – 2015) a pri tvorbe nového plánu 2016 – 2025 vyhotoviteľ PSL zapracoval všetky požiadavky I.Svätojurskej, a.s. a vytvoril dielo, z ktorého bude naša spoločnosť počas ďalších 10 rokov zodpovedne hospodáriť na lesnom majetku Mesta Svätý Jur, PS Vajnory a PS Rača.

Predstavenstvo konštatuje, že činnosť I.Svätojurskej, a.s. je na dobrej profesionálnej úrovni, spoločnosť ekonomicky hospodári a výsledky hospodárenia sú pozitívne.

Na základe predloženej správy odporúčame valnému zhromaždeniu odsúhlasiť výsledky hospodárenia v roku 2016 a podnikateľský plán na rok 2017.

Vo Svätom Jure, dňa 10.mája 2017

Predstavenstvo I.Svätojurskej, a.s.

...................................................................

Grančič Marián, predseda predstavenstva

**Správa**

**Dozornej rady I.Svätojurskej, akciovej spoločnosti za rok 2016**

**Dozorná rada predkladá valnému zhromaždeniu v zmysle zákona Správu Dozornej rady za rok 2016**

**HODNOTENIE činnosti SPOLOČNOSTI A PREDSTAVENSTVA**

Akciová spoločnosť prináša akcionárovi - mestu Svätý Jur – ekonomický príjem a zároveň zaručuje spravovanie (obhospodarovanie) mestského lesného majetku v zmysle platnej legislatívy a v súlade so širšími záujmami mesta Svätý Jur. Predstavenstvo spoločnosti sa aktívne podieľa na obchodných aktivitách, ktoré sú prínosom pre jediného akcionára.

**HOSPODÁRSKY VÝSLEDOK**

I.Svätojurská a.s. skončila hospodárenie v roku 2016 so ziskom 38 741,68 €. Na účtoch spoločnosti bolo ku dňu 31.12.2016 celkom 71 472,11 €, v pokladni hotovosť 284,68 €.

Záväzky spoločnosti k 31.12.2016 predstavujú mzdy zamestnancov 8 566,82 € a odvody zamestnancov 9 657,59 € a daňové záväzky 5 776,02 € za december 2016, splatné v januári 2017.

Záväzky z obchodného styku tiež splatné v januári 2017 vo výške 3 719,93 €. Pohľadávky spoločnosti z obchodného styku sú vo výške 16 471,65 € splatné v januári 2017.

Za rok 2016 má spoločnosť pohľadávku v sume 163 €.

Výsledky hospodárenia svedčia o zodpovednej práci predstavenstva spoločnosti aj jej riaditeľa, čo dáva záruky do budúcnosti.

**Celkové hodnotenie:**

Dozorná rada konštatuje, že podnikateľská činnosť spoločnosti je v súlade s právnymi predpismi, jej stanovami a pokynmi valného zhromaždenia. Odporúčame, aby predstavenstvo spoločnosti pokračovalo v doterajšom úsilí. Dozorná rada sa taktiež stotožňuje s podnikateľským plánom pre rok 2017.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. PhDr. František Gahér, CSc.

predseda Dozornej rady